Lomography Photos Pentax MX & Fuji C200
antoninostella1980, tere, clownshoes, julea, hxloon, jahwil, ahiruchan, opon21, gakurou, neanderthalis, weleasewoger72, takutakutomika, chilledvondub, tracyvmoore, kibs, pauline_wildwind, uncle_jay, kelvin_wx, dida, rik041 & dreamseller.
antoninostella1980 · 2016-02-01 15:38 HOP-huis en bees ná doodskis-aanranding, sê LUR | Maroela Media
HOP-huis en bees ná doodskis-aanranding, sê LUR
Vanaf regs op die foto is Nomsa Mtsweni, burgemeester van die Thembisile Hani Plaaslike Munisipaliteit, Victor Mlotshwa, die man wat in ŉ doodskis gedruk is, Lonea Mlotshwa, Victor se ma, en Sello Matshoga, streekswoordvoerder van die ANC vir Nkangala, in die hooggeregshof in Middelburg, Mpumalanga. Foto: ANA
Die Mpumalanga-regering sal ŉ regeringshuis aan die plaaswerker Victor Mlotshwa oorhandig en ŉ bees by sy nuwe huis slag as deel van ŉ rituele reiniging nadat hy aangerand en in ŉ doodskis gedwing is.
Speedy Mashilo, LUR vir menslike nedersettings in Mpumalanga, het gesê hy het ŉ plig om die mense te dien, en hy sal seker maak dat hy dié taak uitvoer. “Ons nooi almal uit om die bees te kom slag as deel van die reiniging,” het hy gesê.
Willem Oosthuizen en Theo Martins Jackson is Vrydag deur regter Sheila Mphahlele in die Middelburg-hooggeregshof tot onderskeidelik 11 jaar en 14 jaar tronkstraf gevonnis in verband met die saak.
Mashilo, wat ook die Nkangala-streeksvoorsitter van die ANC is, het talle ANC-lede buite die hooggeregshofsitting by die Middelburg-landdroshof toegespreek.
Oosthuizen en Jackson is vroeër skuldig bevind op ŉ aantal aanklagte, insluitend die aanranding op Mlotshwa en nog ŉ plaasarbeider, Dalton Sithole, ontvoering en poging tot moord. Hulle is laat verlede jaar in hegtenis geneem nadat ŉ video op sosialemediaplatforms versprei is waar Mlotshwa in ŉ doodskis gedwing word.
Oosthuizen is tot 16 jaar tronkstraf gevonnis, waarvan vyf jaar van die vonnis vir agt jaar opgeskort is. Dit beteken dat Oosthuizen effektief tot 11 jaar tronkstraf gevonnis is.
Sy het Jackson tot 19 jaar tronkstraf gevonnis, waarvan vyf jaar van die vonnis vir agt jaar opgeskort is. Dit beteken dat Jackson effektief tot 14 jaar tronkstraf gevonnis is.
“Die ergste ding wat die beskuldigdes gedoen het, was om ŉ lewende persoon in ŉ doodskis te dwing,” het regter Mphahlele gesê voor sy die vonnisse opgelê het. “Mens kan jou net indink deur wat pyn en trauma die klaer [Mlotshwa] is. Die bewyse toon dat die gedrag van die beskuldigdes swaarder weeg as die versagtende faktore.”
Sy het hul aansoek om verlof tot appèl teen die vonnisse afgekeur.
Die HOP-huis sal in Rockdale aan Mlotshwa se familie oorhandig word, het Mashilo bygevoeg.
Mlotshwa het saam met ANC-lede buite die hof gesing en gedans ná die vonnisoplegging. “Ek voel nou baie beter. Ek is bly die saak het uiteindelik geëindig en geregtigheid het geseëvier. Dankie vir almal wat my ondersteun het.”
Oosthuizen se vrou, Chene, het net ná die vonnisoplegging in die hof gehuil.
Lees alle vorige berigte oor die doodskis-videosaak op Maroela Media.